# Koostööleping

(koostöölepingu sõlmimise kuupäev digikonteineris)

**Tallinna Linnakantselei**, keda esindab asutuse põhimääruse alusel linnasekretär Priit Lello,

**Tallinna Kultuuri- ja Spordiamet**, keda esindab asutuse põhimääruse alusel ameti juhataja Hillar Sein,

**Tallinna Strateegiakeskus**, keda esindab asutuse põhimääruse alusel linnakantsler Kairi Vaher,

**Tallinna Kesklinna Valitsus**, keda esindab asutuse põhimääruse alusel linnaosa vanem Monika Haukanõmm,

edaspidi koos nimetatud *linn*

 ja

**Sotsiaalkindlustusamet** (edaspidi *SKA*), registrikood 70001975, asukoht Paldiski mnt 80, 15092 Tallinn, keda esindab põhimääruse alusel peadirektor Maret Maripuu,

keda edaspidi nimetatakse koos *pooled* ja eraldi *pool*, leppisid kokku alljärgnevas:

# Lepingu eesmärk

Lepingu sõlmimise eesmärk on reguleerida poolte koostööd SKA poolt korraldatava reklaamikampaania levitamisega linna kasutada olevatel reklaampindadel ja muudes kommunikatsioonikanalites.

# Lepingu ese

# Lepingu esemeks on:

* + 1. SKA poolt korraldatav seksuaalse ahistamise vastase reklaamikampaania läbiviimine linna kasutatavatel reklaampindadel, mille asukohad on toodud lepingu lisas 1;
		2. kampaaniasõnumi ja reklaammaterjali levitamine linna muudes meedia- ja kommunikatsioonikanalites;
		3. linna esindaja roll reklaamikampaania kõneisikuna;
		4. Tallinna linna sümboolika ja nime kasutamine reklaamikampaania materjalides.
1. **Poolte õigused ja kohustused**
	1. **SKA-l on õigus:**
		1. tasuta (välja arvatud reklaami tootmise ja paigaldamise ning hooldamise kulud) kasutada lepingu lisas 1 toodud reklaampindasid ajavahemikul 26.01.2024 – 19.02.2024 seksuaalse ahistamise vastase reklaamikampaania meediapindadena;
		2. jätta kooskõlastamata punktis 3.2.3 nimetatud reklaammaterjalid ja keelata nende avaldamine, kui need lähevad vastuollu kampaania sõnumi või visuaalse identiteediga.
	2. **Linnal on õigus:**
		1. kaasata koostöölepingu täitmise tagamiseks teisi linna ametiasutusi ja kolmandaid isikuid;
		2. lisada oma kulul logo ja sümbolid kampaania materjalidele (Tallinna Kultuuri- ja Spordiamet);
		3. toota ja avaldada oma kulul täiendavaid kampaania info- ja reklaammaterjale nende levitamiseks enda hallatavates kanalites (Tallinna Strateegiakeskus);
		4. avaldada reklaamikampaania sõnumit ja visuaali oma meediakanalites (sh sotsiaalmeedia) (Tallinna Strateegiakeskus);
		5. linna poolt määratud kontaktisik (punkt 11.1.) on üks kampaania kõneisikutest.
	3. **SKA kohustub:**
		1. vastutama reklaamiseaduse täitmise eest ja pidama kinni Tallinna linna välireklaami ja teabe paigaldamise korrast;
		2. kasutama reklaampindasid ainult lepingus nimetatud eesmärgile ja esemele;
		3. võimaldama linnal ja muudel kontrolliõigust omavatel asutustel kontrollida kasutamise sihtotstarbelisust;
		4. viivitamatult teatama linna asjaoludest, mis takistavad lepingut täitmast või tingivad lepingu lisade muutmise, või muudest probleemidest, mis esinevad lepingu täitmisel.
	4. **Linn kohustub:**
		1. võimaldama SKA-l tasuta kasutada reklaampindasid (lisa 1) kampaaniasõnumite levitamiseks (Tallinna Kesklinna Valitsus);
		2. kokkuleppel SKA-ga levitama linna kommunikatsioonikanalites kampaania sõnumit (Tallinna Strateegiakeskus);
		3. kooskõlastada punktis 3.2.3. nimetatud materjalide disain ja sõnumid SKA-ga enne nende avaldamist (Tallinna Strateegiakeskus);
		4. viivitamatult teatama SKA-d asjaoludest, mis takistavad lepingut täitmast või muudest probleemidest, mis esinevad lepingu täitmisel.
2. **Poolte vastutus**
	1. Pooled täidavad omapoolseid kohustusi nõuetekohaselt, mõistlikult, heas usus, järgides vajalikku hoolsust ning arvestades tavasid ja praktikat.
	2. Pooled vastutavad teineteisele oma lepingujärgsete kohustuste täitmata jätmise või mittekohase täitmisega tekitatud kahju eest.
	3. Poolele lepingu rikkumisega tekitatud kahju hüvitab kahju tekitanud pool.
	4. Pooled ei vastuta kohustuste täitmata jätmise eest, kui lepingu mittekohase täitmise põhjustab teine pool lepingut mittekohaselt täites või kui see on tingitud vääramatust jõust.
3. **Vääramatu jõud**
	1. Vääramatu jõud on asjaolu, mida rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimisel selle asjaoluga arvestaks või seda väldiks või takistava asjaolu või selle tagajärje ületaks.
	2. Vääramatu jõu asjaolude ilmnemisel on pooled vabastatud endale lepinguga võetud kohustuste täitmisest selles ulatuses, mis on vääramatu jõu asjaoludega hõlmatud ning ajaks, mil need asjaolud olid jõus.
4. **Teated**
	1. Lepinguga seotud andmed ja tahteavaldused (edaspidi *teated*), kaasa arvatud lepingu rikkumisest teatamine, peavad olema esitatud kirjalikku taasesitamist võimaldavas vormis, välja arvatud juhtudel, kui teade on informatiivse iseloomuga, mis ei loo ega too kaasa õiguslikke tagajärgi, või kui käesolevas lepingus on ette nähtud teisiti.
	2. Teade loetakse kättesaaduks, kui see on saadetud lepingu poolele e-kirja teel ja saatmisest on möödunud vähemalt üks tööpäev.
	3. Informatiivset teadet võib edastada vahetult, telefoni või e-posti teel.
	4. Pooled kohustuvad teineteisele teatama kontaktandmete muutumisest viivitamatult, kuid mitte hiljem kui kaks tööpäeva pärast andmete muutumist.
5. **Vaidluste lahendamine**
	1. Lepingust tulenevad vaidlused lahendatakse eelkõige vastastikusel mõistmisel põhinevate ja avalikke huve arvestavate läbirääkimiste teel.
	2. Kokkuleppe mittesaavutamisel lahendatakse vaidlus seaduses ettenähtud korras Harju Maakohtus.
6. **Lepingu muutmine**
	1. Lepingu muutmine toimub poolte volitatud isikute vahel sõlmitud kirjaliku kokkuleppega, mis vormistatakse lepingu lisana ning jõustub allkirjastamisel.
	2. Pool, kes soovib lepingut muuta, esitab sellekohase ettepaneku teisele poolele kirjalikult. Teine pool on kohustatud kirjalikult vastama ettepanekule viie kalendripäeva jooksul. Muutmisettepanekust keeldumise korral tuleb seda kirjalikult põhjendada.
7. **Lepingu kehtivus ja lepingust taganemine**
	1. Leping jõustub hetkel, kui lepingu mõlemad pooled on sellele alla kirjutanud ja kehtib lepingujärgsete kohustuste täitmiseni. Lepingu muudatus jõustub selle allakirjutamisest mõlema poole poolt.
	2. Pool võib lepingust taganeda, teatades sellest ette kümme kalendripäeva, kui teine pool on lepingust tulenevat kohustust oluliselt rikkunud ja pool ei ole kohustuse täitmiseks antud viiepäevase tähtaja jooksul asunud kohustust täitma. Lepingu lõpetamisel tekib pooltel õigus nõuda lepingu alusel saadu tagastamist.
	3. Lepingu lõppemine ei mõjuta enne lepingu lõppemist tekkinud kohustuste täitmist.
8. **Lepingu dokumendid**
	1. Koostöölepingu dokumendid koosnevad lepingust ja lepingu lisadest, milles lepitakse kokku lepingu sõlmimise ajal ja pärast lepingu sõlmimist ning mis on lepingu lahutamatuteks osadeks ja moodustavad koos lepinguga ühtse tervikliku kokkuleppe poolte vahel.
	2. Lepingul on sõlmimisel lisa 1 - reklaampindade asukohad.
	3. Lepinguga reguleerimata küsimustes lähtuvad pooled Eesti Vabariigis kehtivatest õigusaktidest.
9. **Kontaktisikud**
	1. Linna poolt lepingust tulenevate küsimuste kontaktisik ja kampaania kõneisik on Natalie Mets, telefon 640 4236, e-post natalie.mets@tallinnlv.ee.
	2. SKA poolt lepingust tulenevate küsimuste kontaktisik on Annika Silde, telefon 53019607, e-post annika.silde@sotsiaalkindlustusamet.ee.

(allkirjastatud digitaalselt)

Koostöölepingu

 lisa 1

**Reklaampindade asukohad**

* 1. JCDecaux digiekraanidel, kokku 12 tk
	2. Plakat kesklinna piilaritel (kuni 5 tk):

2.1. Falgi park

2.2.Tuvi park

2.3. Niguliste/Harju nurk

2.4.Viru tänav

(allkirjastatud digitaalselt)